इरादा कत्ल केस में 4 लोगों को 7-7 साल की कैद
अतिरिक्तसेशन जज संजीव जोशी की अदालत ने इरादा कत्ल के केस में चार लोगों को 7-7 साल कैद एक लड़की को बरी करने का आदेश दिया है। पुलिस थाना धर्मगढ़ में 6 अगस्त 2013 को दर्ज मामले के मुताबिक प्रगट सिंह निवासी गागा ने बयान दर्ज करवाए थे कि 5 अगस्त को तीन नौजवान हाथ में हॉकी, तलवारें लेकर उसके घर के आगे आकर ललकारे मारने लगे और कहने लगे कि उसे उसकी लड़की का रिश्ता सुखजिंदर सिंह निवासी बठिंडा से करने का सबक सिखाएंगे। जिसके बाद उन्होंने प्रगट सिंह उसके पूरे परिवार पर हमला कर दिया। जिसमें प्रगट सिंह, प|ी चरनजीत कौर माता चिंत कौर गंभीर रूप में घायल हो गए। प्रगट सिंह ने बताया कि अमनदीप कौर बाबा हीरा सिंह भट्ठल कॉलेज लहरागागा में नौकरी करती है। वह उसकी लड़की को ट्यूशन पढ़ाने के लिए घर आया करती थी। अमनदीप कौर ने अपने भाई के लिए उसकी लड़की का रिश्ता मांगा। पुलिस ने शिकायतकर्ता के बयान के आधार पर अमनदीप कौर निवासी संगरूर, सुखजिंदर सिंह निवासी बठिंडा, गगनदीप सिंह बठिंडा, जगमीत सिंह निवासी गोनियाना मंडी कमल सिंह निवासी गोनियाना मंडी के खिलाफ मामला दर्ज कर जांच शुरू कर दी थी। जज ने चारों आरोपियों को कैद के साथ-साथ 25-25 हजार रुपए जुर्माने की सजा सुनाई है।
hin_Deva hin_Deva